Povodom Mjeseca hrvatske knjige (15. listopada – 15. studenog) Gradska knjižnica i čitaonica Đakovo i Foto-kino klub Đakovo organiziraju foto natječaj i izložbu fotografija pod nazivom  ”Čitaš?!”

Fotografije za izložbu mogu poslati svi građani. Fotografije moraju odgovarati uobičajenim pravilima predviđenim kod organiziranja izložbe, a određuju ih propozicije koje slijede.

PROPOZICIJE:

1. Tema fotografije mora sadržavati knjigu/čitanje

2. Fotografije mogu biti crno-bijele ili kolor

3. Fotografije trebaju biti u digitalnom obliku

4. Preporučujemo 300 dpi (ili podesite svoj digitalni fotoaparat ili kameru mobilnog uređaja na najveću rezoluciju)

5. Autor može sudjelovati s najviše 6 fotografija

6. Autor odgovara za sadržaj na fotografiji

7. Fotografije i popunjenu prijavnicu predajte:

– putem e-maila (JPG/JPEG format, naziv datoteke mora biti unesen s imenom fotografije u prijavnici u DOC ili PDF formatu) na adresu: fkk.djakovo@gmail.com

– kao zapis na CD-u ili DVD-u (JPG/JPEG format, naziv datoteke mora sadržavati ime fotografije) + prijavnica (DOC, PDF ili na papiru) – donijeti osobno u Gradsku knjižnicu i čitaonicu Đakovo u radno vrijeme

8. Organizatori natječaja izradit će fotografije za izložbu o svom trošku koje će time postati vlasništvo organizatora

9. Otvorenje izložbe i dodjela nagrada za najbolje fotografije održat će se 15. listopada u 18 sati u Gradskoj knjižnici i čitaonici Đakovo

10. Izložba će biti otvorena od 15. listopada do 15. studenog u Gradskoj knjižnici i čitaonici Đakovo

ROK ZA PREDAJU FOTOGRAFIJA JE 30. RUJNA 2018.

Sve primljene fotografije pregledat će tročlani žiri, odabrati fotografije za izložbu i dodijeliti nagrade:

–         jednu I. nagradu,

–         jednu II. nagradu,

–         jednu III. nagradu.

Svojim potpisom na Prijavnici koju šalju uz fotografije autori organizatorima daju dozvolu za korištenje u promidžbene svrhe (plakat, novine i sl.), ali ne i za komercijalnu upotrebu.

Svima želimo dobro svjetlo i mirnu ruku, a nama što više fotografija!